User talk:Ubaidshah220

== مناظرہ کی دو قسميں ==

کہتے ہیں کہ ایک عورت نے گھر سے بھاگ کر پسند کی شادی کی تھی، اس کا ایک عورت سے جھگڑا ہوا، اس نے اس عورت کو عار دلایا کہ تو،، مٹیزہ،، ہے ۔ مٹیزہ عورت چرب زبان تھی، اس نے کہا واہ میں تو اندھیری رات میں، چپکے سے ایک گھر سے نکل کر دوسرے گھر میں آگئ۔ شرم تو تجھے آنی چاہیئے کہ دن کی روشنی میں ڈولی میں بھٹا کر پرائے لوگ برات میں تیرے پیچھے چلتے رہے، ھاٰے بے شرم تو مجھے عار دلاتی ہے، حیادار عورت سے جواب نہ بن سکا۔ اول الذکر عورت کا شوہر اندر بیٹھ کر سب کچھ سن رہا تھا، وہ ہنستے ہوئے باہر آیا اور اپنی بیوی سے کہا کہ مناظرہ تو جیت گئی ہے لیکن حقیقت اب بھی وہی ہے جو یہ پاکیزہ عورت بیان کر رہی ہے، مناظرہ جیت کر بھی تو،، مٹیزہ،، ہے ۔ مناظرہ کی پہلی قسم یہ ہے ۔دوسری قسم یہ ہے کہ قرآن و سنت کی روشنی میں کسی مسئلہ پر دو عالمان دین تلاش حق کے ارادہ کے ساتھ بحث کریں ۔ ہمارے ہاں اکثر مناظرے پہلی قسم کے ہوا کرتے ہیں اس لئے مولانا مودودی علیہ الرحمۃ نے اپنے پیروکاروں کو اس سے منع کیا تھا ۔ رہا اپنا دفاع اور کسی الدالحصام کو نرم، یا ضرورت پڑے تو تڑم یا گرم، جواب دینے سے مولانا نے منع نہیں کیا ہے ۔ مفتی مولانا محمد یوسف رحمۃ اللہ علیہ نے مخاصمین کو ٹھنڈے جوابات سے نوازا، تو مولانا مودودی رحمہ الله نے اللہ تعالیٰ کا شکر ادا کیا تھا اور جب دیوبند کے علمی خانواده کے در نایاب حضرت مولانا عامر عثمانی رحمۃ اللہ علیہ نے مخالفین کی تواضع تڑم اور گرم جوابات سے کرکے اس وقت کے بہت بڑے مناظرہ باز محمد میاں کو مرتے دم تک خاموش رکھا تھا، تو مولانا نے فرمایا تھا،، مولانا عامرعثمانی میرے صبر کا میٹھا پھل ہے،، مجھے حیرت ہوتی ہے کہ جب مولانا مفتی محمد امتیاز صاحب دامت برکاتہ عامر عثمانی رحمۃ اللہ علیہ کی روش اختیار کرکے مولانا مودودی رحمہ الله پر اعتراضات کے جوابات جارحانہ انداز میں دیتے ہیں تو ہمارے چند دوست کہتے ہیں کہ مولانا مودودی رحمہ الله نے اس سے منع فرمایا تھا ۔ یہ ان کی غلط فہمی ہے، مولانا نے پہلی قسم کی مناظرہ بازی، گالی گلوچ، ہرزہ سرائی اور علمی تفوق جتانے سے تو یقیناً منع فرمایا ہے لیکن مخالفین کی دروغ گوئی کا پردہ چاک کرنے سے انہوں نے کبھی منع نہیں فرمایا ہے۔ مخالفین کی دروغ بیانی پر خاموشی سے لوگ کچھ اور سمجھیں گے ۔ مولانا مودودی رحمہ الله پر جتنے اعتراضات کئے گئے ہیں، وہ ان کی کتابوں میں ناپید ہیں، طرفہ تماشہ یہ ہے کہ وہ سب کچھ بالتفصیل مولانا عبیداللہ سندھی کی کتابوں میں ہیں، مثلاََ حضرت عیسی علیہ السلام کے رفع آسمانی سے انکار، رجم اور قطع ید سے انکار وغیرہ ۔